Selskabet bag golfbanen, Proark Golf Plus, har en gæld på over 200 millioner kroner.

Blokhus Klit Golf Center og 11 andre danske golfbaner er gået konkurs. Det er selskabet bag golfbanen, Proark Golf Plus A/S, der har indgivet konkursbegæring. Det skriver selskabet på sin hjemmeside. Ifølge Business.dk har selskabet et underskud på 200 millioner kroner, og det har ikke været muligt at finde nye investorer. Skifteretten har endnu ikke behandlet konkursbegæringen. Det ventes at ske inden for 2-3 uger. Indtil da vil både medlemmer og greenfee-gæster kunne benytte banerne, oplyser Proark Golf Plus, som dog opfordrer til at man holder øje med hjemmesiden www.proarkgolfplus.dk .